Têtêdhan ingkang eca-eca ingkang kangge enjingipun malah lajêng kapurih ngêdalakên. Manawi ingkang èstri wicantên: pakne, wong pindhang kari samene, môngka si thole durung ngrasakake bok iya aja dijaluk. Ingkang jalêr lajêng mangsuli mawi têmbung sêrêng: ora pêrduli, ayo tokna, aja gawe wirang marang wong lanang kowe. Kowe wong wadon wêruh apa, kabèh tanggunganaku, saiki êntèk, sesuk anggolèk. Ingkang èstri mirêng têmbung sêrêng makatên inggih lajêng ajrih, wêkasan sawontênipun inggih lajêng kawêdalakên sadaya.